Konstrakta
<s>Ana Đurić (rođ.</s><s>Ignjatović; Beograd, 12. oktobar 1978), poznata pod umetničkim imenom Konstrakta, srpska je pevačica, tekstopisac i diplomirani arhitekta.</s><s>Pre nego što je 2019. pokrenula solo karijeru, istakla se kao glavni vokalista indi pop grupe Zemlja gruva!, koja je osnovana 2007. godine.</s>

<s>Pobedila je na Pesmi za Evroviziju ’22 i predstavljala Srbiju na Pesmi Evrovizije 2022. u Torinu, sa pesmom „”, koja je zauzela peto mesto.</s>

<s>Držala je rekord kao srpska izvođačica koja je dostigla najveći broj mesečnih slušalaca na striming platformi  sa više od 1,3 miliona u maju 2022.</s>

<s>Biografija 
Pseudonim Konstrakta je dala sama sebi, kada je imala 20 godina jer je volela da komponuje rime na specifičan način, matematički, što je u skladu sa njenom profesijom, arhitekturom.</s><s>Pseudonim znači biti racionalno emocionalan.</s><s>Kao varijanta pseudonima javlja se i engleski, latinični oblik , sa kojim se Ana najpre predstavila kao član benda .</s><s>Kasnije se Ana pod istim oblikom alijasa bavila arhitekturom.</s>

<s>Lični život 
Otac Ane Ignjatović-Đurić je novinar i političar Slobodan Ignjatović, bivši ministar informisanja u Vladi Savezne Republike Jugoslavije.</s>

<s>Rođena je i odrasla u novobeogradskom bloku 62, gde je pohađala OŠ „Užička Republika” (danas OŠ „Kneginja Milica”).</s><s>Konstrakta je diplomirala na Arhitektonskom fakultetu Univerziteta u Beogradu.</s><s>Godine 2009. udala se za kolegu arhitektu Milana Đurića sa kojim ima sina Nikolu i ćerku Lenu.</s>

<s>Konstrakta i njena ćerka Lena se pojavljuju u muzičkom spotu Marije Žeželj za pesmu  iz 2017. godine.</s>

<s>Pojavljuje se i učestvuje u filmu Nebeska tema o Vladi Divljanu 2019. godine.</s>

<s>Godine 2020. bila je jedna od učesnica konferencije o prevenciji pušenja „Da li se čujemo?".</s>

<s>Od 2023. godine Konstrakta je ambasadorka programa Nova pismenost, koji se fokusira na unapređenje medijske i digitalne pismenosti.</s><s>Ovaj program sprovodi Propulsion zajedno sa Američkom agencijom za međunarodni razvoj (USAID).</s>

<s>Karijera</s>

<s>Zemlja gruva!</s><s>Svoj debi imala je sa manje poznatim bendom , ali je polako postajala poznatija kao glavni pevač benda iz Beograda pod nazivom Zemlja gruva!, koji je nastao 2007. godine.</s><s>Objavili su tri albuma: WTF Is Gruveland? (2010), Dino u Zemlji Gruva (2013), koji je inspirisan pesmama hrvatskog pevača Dina Dvornika, i Šta stvarno želiš? (2016).</s><s>Neke od najpoznatijih pesama ovog benda uključuju: „Najlepše želje” (2010), „Nisam znala da sam ovo htela” (2011) i „Jače manijače” (2013).</s><s>Bend Zemlja gruva! učestvovao je na muzičkom festivalu Beovizija 2008. i 2009. godine sa pesmama „Čudesni svetovi” i „Svejedno mi je”.</s>

<s>Konstrakta je autorka mnogih pesama ovog benda.</s><s>Neke od njih su: „Nisam znala da sam ovo htela”, „Mama”, „Tuga” i „Đango”.</s>

<s>Miroslav Ničić, nekadašnji gitarista i jedan od tvoraca benda Zemlja gruva!.</s><s>Demo verziju pesme „Beskrajno” koju je napravio pod pseudonimom Tata Miki, otpevanu i snimljenu u bolničkoj sobi dok je čekao transplataciju koštane srži, obradili su 2019. godine Konstrakta i Zemlja gruva! nakon njegove smrti.</s>

<s>2019—2021: početak solo karijere 
Prva solo pesma pod ovim pseudonimom objavljena je 2019. godine, pod nazivom „Žvake”.</s><s>Njen drugi samostalni singl se zove „Neam šamana” (2020), za koji kaže da je inspiracija tekst koji je pročitala o Emini Jahović, koja je potražila pomoć od šamana nakon razvoda.</s><s>Pošto to zvuči cinično, naglasila je da Eminu voli, pogotovo kao koleginicu koja je takođe tekstopisac.</s><s>Obe pesme su deo projekta „JBG".</s>

<s>2022: Triptih, Pesma Evrovizije i Egzit</s>

<s>Konstrakta je 28. februara 2022. objavila svoj projekat Triptih, 12-minutni muzički spot za tri pesme – „Nobl”, „” i „Mekano”.</s><s>Koncept je bila ideja same Konstrakte, uz Anu Rodić i Maju Uzelac, od kojih je potonja i režirala spot.</s><s>Spot i pesme ilustruju savremeni život u Srbiji, svaka na svoj način.</s>

<s>Dana 8. februara 2022. objavljena je njena pesma pod nazivom „” za Pesmu za Evroviziju ’22, koji je organizovala Radio-televizija Srbije da izabere predstavnika Srbije na Pesmi Evrovizije 2022. godine.</s><s>Nastupila je kao autsajder, ali je svojim nastupom u prvom polufinalu Pesme za Evroviziju ’22 ubrzo stekla popularnost i plasirala se u finale takmičenja, koje se odvilo 5. marta 2022. godine.</s><s>Konstrakta je pobedila u glasanju i stručnog žirija i publike (sa 31,34% svih pristiglih glasova), i postala predstavnik Srbije na Pesmi Evrovizije 2022.</s><s>Pesmu „” komponovala je sa kolegom iz Zemlje gruva!</s><s>Milovanom Boškovićem.</s><s>Pored velike podrške publike, dobila je i pohvale raznih javnih ličnosti kao što su Patrijarh Porfirije i Novak Đoković.</s>

<s>Nastupala je u drugom polufinalu Pesme Evrovizije 2022. i uspela je da se plasira u finale.</s><s>U finalu je zauzela peto mesto (četvrto mesto kod glasanja publike, jedanaesto mesto kod glasanja žirija), dok je posle finala otkriveno da je Konstrakta u polufinalu zauzela treće mesto (deveto mesto kod glasanja žirija, drugo mesto kod glasanja publike).</s>

<s>Odmah nakon završetka takmičenja, Konstrakta sa pesmom „” postaje prva srpska muzičarka koji se pojavila na  listi: .</s><s>Debitovala je u top 23, a postigla je i 7. mesto na ovoj listi 19. maja 2022. godine.</s>

<s>Dana 19. aprila 2022, objavljeno je da će Konstrakta nastupiti na novosadskom festivalu Egzit.</s><s>To je i učinila 10. jula iste godine i tako postala prva srpska pevačica koja nastupa kao jedna od glavnih zvezda (hedlajnuje) na tom festivalu.</s>

<s>Dana 14. oktobra, Konstrakta je otkrila da je ušla u razmatranje za 65. godišnje nagrade Gremi u dve kategorije: Najbolji svetski muzički nastup (za izvedbu pesme „”) i Najbolji novi izvođač.</s>

<s>Tokom prvog polufinala Pesme za Evroviziju '23 je izvela pesmu „Evo, obećavam!” koja je imala premijeru ranije istog dana.</s>

<s>Nagrade i nominacije</s>

<s>Ostale nagrade 
 Nagrada Društva arhitekata Beograda</s>

<s>Diskografija</s>

<s>Singlovi</s>

<s>Reference</s>

<s>Spoljašnje veze</s>

<s>Zdrava umetnica („Politika”, 13. mart 2022)</s>

<s>Rođeni 1978.</s>

<s>Srpski pjevači
Srpski tekstopisci
Srpski kantautori
Predstavnici Srbije na Pjesmi Eurovizije
Učesnici Pesme za Evroviziju
Učesnici Beovizije</s>

<s>Dobitnici nagrade Marcel Bezençon
Konstrakta
Biografije živih osoba</s>

